0475.xml
مالی سال 2013-14ءکے دوران کراچی ایکسپورٹ پراسیسنگ زون کی برآمدات میں 26فیصد کا نمایاں اضافہ
اسلام آباد ۔20 جولائی (اے پی پی)گزشتہ مالی سال 2013-14ءکے دوران کراچی ایکسپورٹ پراسیسنگ زون (کے ای بی زیڈ) کی برآمدات میں 26فیصد کا نمایاں اضافہ ہوا ہے اور دوران سال 36کروڑ 31لاکھ 30ہزار ڈالر کی برآمدات کی گئیں
APP
20.07.14
0475p.xml
کراچی ایکسپورٹ پراسیسنگ زون کی برآمدات میں 26فیصد اضافہ گزشتہ مالی سال 36کروڑ 31لاکھ 30ہزار ڈالر کی برآمدات کی گئیں
اسلام آباد(اے پی پی)گزشتہ مالی سال 2013-14ء کے دوران کراچی ایکسپورٹ پراسیسنگ زون (کے ای بی زیڈ) کی برآمدات میں 26فیصد کا نمایاں اضافہ ہوا ہے اور دوران سال 36کروڑ 31لاکھ 30ہزار ڈالر کی برآمدات کی گئیں۔ کراچی ایکسپورٹ پراسیسنگ زون اتھارٹی کی چیئرپرسن رابعہ جویری آغا نے کہا ہے کہ مالی سال 2012-13 ء کے مقابلہ میں گزشتہ مالی سال کے دوران اتھارٹی کی برآمدات میں ہونے والا نمایاں اضافہ حوصلہ افزاء ہے ۔ انہوں نے کہا کہ اپریل اور جون 2014ء کے دوران دیگر مہینوں کے مقابلہ میں نمایاں اضافہ ریکارڈ کیا گیا اور جون میں برآمدات کو 43فیصد تک فروغ حاصل ہوا۔ انہوں نے کہا کہ گزشتہ مالی سال کے دوران سب سے زیادہ 38فیصد برآمدات یورپی یونین کے ممالک کو کی گئیں جبکہ مشرق وسطیٰ ، افریقہ اور ایشیاء کے دیگر ممالک کو بھی برآمدات کی گئیں ہیں۔
daily_dunya
21.07.14